**Izziņa par atzinumos sniegtajiem iebildumiem**

#### **Par Ministru kabineta noteikumu projektu “**Noteikumi par valsts un pašvaldību autoceļu ikdienas uzturēšanas prasībām un to izpildes kontroli”

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

Informācija par starpministriju (starpinstitūciju) sanāksmi vai elektronisko saskaņošanu 2020.gada 26. novembris - 4. decembris.

Saskaņošanas dalībnieki Aizsardzības ministrija, Tieslietu ministrija, Finanšu ministrija, Ekonomikas ministrija, Vides aizsardzības un reģionālās attīstības ministrija, Konkurences padome, Pārresoru koordinācijas centrs, Latvijas Pašvaldību savienība, Latvijas Darba devēju konfederācija, biedrība “Latvijas ceļu būvētājs”

Saskaņošanas dalībnieki izskatīja šādu ministriju (citu

institūciju) iebildumus Tieslietu ministrijas, Latvijas Pašvaldību savienības, kura pārstāv arī Durbes novada pašvaldību

Ministrijas (citas institūcijas), kuras nav ieradušās uz Pārresoru koordinācijas centrs, Latvijas Darba devēju konfederācija, biedrība “Latvijas ceļu būvētājs”

sanāksmi vai kuras nav atbildējušas uz uzaicinājumu

piedalīties elektroniskajā saskaņošanā

Saskaņošanas dalībnieki izskatīja precizēto Ministru kabineta noteikumu projektu.

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. P.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums par projekta konkrēto punktu (pantu) | Ministrijas (citas institūcijas) viedoklis par izteikto iebildumu (attiecīgi norādot, vai iebildums ir ņemts vērā, noraidīts vai panākta vienošanās starpinstitūciju sanāksmē) | Projekta attiecīgā punkta (panta) galīgā redakcija vai atsauce uz starpinstitūciju sanāksmes protokola punktu, kurā ir formulēta attiecīgā punkta (panta) redakcija vai atšķirīgie viedokļi par konkrēto punktu (pantu) |
| 1. | 12.Autoceļa ārkārtas uzturēšana ir autoceļa ikdienas uzturēšanas darbi, kurus, ja darbu veikšana ir iespējama, veic, lai nodrošinātu transportlīdzekļu satiksmi pa autoceļu ārkārtējos laikapstākļos. | **Tieslietu ministrija**(02.10.2020. atzinums Nr. 1-9.1/1030)1. Projekta 12. punktā ir skaidrots, kas tiek saprasts ar autoceļa ārkārtas uzturēšanu, bet projektā netiek minēta autoceļa ārkārtas uzturēšana. Ievērojot minēto, lūdzam izvērtēt projekta 12. punktā paredzēto regulējuma un attiecīgi precizēt projektu. | **Iebildums ņemts vērā.**Noteikumu projektā ārkārtas uzturēšanas darbu izpildei apzināti nav noteiktas prasības, ņemot vērā, ka šie ir darbi, kas tiek veikti ārkārtas laikapstākļos, lai nodrošinātu satiksmes drošību, taču projekta 72. un 73. punktā ir noteiktas stingrākas prasības autoceļu ikdienas uzturēšanas prasību kontrolei gan ārkārtējos laikapstākļos, gan arī pēc tiem, kas jāveic biežāk nekā normālos laikapstākļos. | Precizēts projekta 2.11. apakšpunkts, kā arī projekts papildināts ar 5. punktu:2.11. Autoceļu ārkārtas uzturēšana – darbību kopums, kas nodrošina transportlīdzekļu satiksmi pa autoceļiem ārkārtējos laikapstākļos.5. Autoceļu ārkārtas uzturēšanas laikā veiktajām darbībām ir pieļaujamas atkāpes no noteiktās klases prasībām. |
| 2. | 30.Lai informētu autoceļa lietotājus, par autoceļu vai autoceļa posmu, kuram segas konstrukcijas nolietošanās dēļ noteikta “E” uzturēšanas klase, autoceļu vai autoceļa posmu aprīko ar Ministru kabineta 2015. gada 2. jūnija noteikumos Nr. 279 "Ceļu satiksmes noteikumi" paredzētajām ceļa zīmēm.. | 2. Projekta 30. punkts noteic, ka, lai informētu autoceļa lietotājus, par autoceļu vai autoceļa posmu, kuram segas konstrukcijas nolietošanās dēļ noteikta "E" uzturēšanas klase, autoceļu vai autoceļa posmu aprīko ar Ministru kabineta 2015. gada 2. jūnija noteikumos Nr. 279 "Ceļu satiksmes noteikumi" paredzētajām ceļa zīmēm. Ievērojot, ka nav skaidrs, kas ir iepriekš minētās ceļa zīmes, lūdzam precizēt projekta 30. punktā paredzēto regulējumu vai papildināt projekta sākotnējās *(ex-ante)* ietekmes novērtējuma ziņojumu (turpmāk – anotācija) ar atbilstošu skaidrojumu. | **Iebildums ņemts vērā**.Atbilstoši Ceļu satiksmes likuma 6. panta pirmās daļas otrajam punktam, ceļa pārvaldītājam cita starpā ir pienākums organizēt satiksmi, tajā skaitā ar ceļa zīmēm.Ņemot vērā iepriekš minēto, ceļa pārvaldītājs, veicot satiksmes organizāciju, aprīko autoceļu vai autoceļa posmu ar noteikto “E” uzturēšanas klasi ar ceļa zīmēm. Ceļa zīmju izvēle ir atkarīga no katras konkrētās situācijas un nav iespējams vispārīgi noteikt, ar kuru tieši ceļa zīmi jāapzīmē. Kā piemēru var minēt iespējamību šādu ceļa posmu apzīmēt ar Ministru kabineta 2015. gada 2. jūnija noteikumos Nr. 279 "Ceļu satiksmes noteikumi" noteikto 112. ceļa zīmi “Nelīdzens ceļš” un/vai informatīvo plakātu par braukšanas apstākļiem ceļa posmā. | Anotācijas I sadaļas 2.punkts papildināts ar skaidrojumu un piemēru, ar kādām ceļa zīmēm aprīkojams autoceļa posms ar noteiktu “E” uzturēšanas klasi. |
| 3. | 43.Šo noteikumu 42.punktā minēto darbu veikšanas rezultātā izveidojušās plaisas jāaizpilda līdz 16.oktobrim. | 3. Vēršam uzmanību uz to, ka projekta pirmajā 43. punktā paredzētais regulējums ir neskaidrs, proti, nav saprotams, kā projekta 42.4. apakšpunktā minēto darbu veikšanas rezultātā izveidojušās plaisas varēs aizpildīt līdz 16. oktobrim. Ievērojot minēto, lūdzam izvērtēt projekta pirmajā 43. punktā paredzēto regulējumu un precizēt to vai papildināt anotāciju ar atbilstošu skaidrojumu. | **Iebildums ņemts vērā.**Skaidrojam, ka noteikumu projektā netiek domāts, ka plaisu aizpildīšanas rezultātā izveidojās jaunas plaisas, bet gan jaunas plaisas, kas izveidojušās pēc 33. punktā minēto darbu veikšanas termiņa.Precizēta projekta 35. punkta redakcija. | 34. Pēc šo noteikumu 33.1., 33.2. un 33.3. apakšpunktā minēto darbu veikšanas termiņa no jauna izveidojušās plaisas jāaizpilda līdz 16. oktobrim. Savukārt pēc šo noteikumu 33.4. apakšpunktā minēto darbu veikšanas termiņa no jauna izveidojušās plaisas jāaizpilda līdz nākamā gada 16. oktobrim.. |
| 4. | Noteikumu projekta anotācija. | 4. Anotācijas I sadaļas 2. punktā ir norādīts, ka projekts paredz vairākas citas izmaiņas, salīdzinot ar Ministru kabineta 2010. gada 9. marta noteikumu Nr. 224 "Noteikumi par valsts un pašvaldību autoceļu ikdienas uzturēšanas prasībām un to izpildes kontroli" (turpmāk – noteikumi), piemēram, precizēti ziemas un vasaras sezonas sākuma un beigu termiņi, precizētas pastāvīgu, mainīgu un ārkārtēju laikapstākļu definīcijas, bet nav skaidrs, kādēļ nepieciešams attiecīgais regulējums. Ievērojot minēto, lūdzam papildināt anotāciju ar atbilstošu skaidrojumu, vienlaikus ievērojot, ka anotācijas I sadaļas 2. punktu aizpilda atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija) 14. punktā noteiktajām prasībām. | **Iebildums ņemts vērā.** | Anotācijas I sadaļas 2. punkts papildināts ar skaidrojumu par normatīvā regulējuma nepieciešamību un tā būtību. |
| 5. | Noteikumu projekts | **Latvijas Pašvaldību savienība**(02.10.2020. atzinums Nr.202009/SAN2681/NOS671)2. Lūdzam Noteikumu projektu papildināt ar 15.3. punktu izsakot sekojošā redakcijā: “Ikdienas uzturēšanas darbu nodošanas un pieņemšanas žurnālu var vest pašvaldības autoceļu pārvaldītājs pamatojoties uz iesniegtajiem izpildīto darbu nodošanas pieņemšanas aktiem”. Pamatojums: pašvaldībās autoceļu uzturēšanas dažādu ikdienas darbu veikšanai tiek izvēlēti vairāki komersanti, līdz ar to nebūs iespēja nodot žurnālu (darbu reģistra veikšanai).**Durbes novada dome**(01.10.2020. atzinums Nr.2.1.4/1374 e)1. Noteikumu projektu papildināt ar jaunu punktu “15.3. Ikdienas uzturēšanas darbu nodošanas un pieņemšanas žurnālu var vest pašvaldības autoceļu pārvaldītājs pamatojoties uz iesniegtajiem izpildīto darbu nodošanas pieņemšanas aktiem” Pamatojums: pašvaldībās autoceļu uzturēšanas dažādu ikdienas darbu veikšanai tiek izvēlēti vairāki komersanti, līdz ar to nebūs iespēja nodot žurnālu (darbu reģistra veikšanai). | **Panākta vienošanās saskaņošanas procesā**Iebildums atsaukts |  |
| 6. | 18.Laiku autoceļu brauktuves attīrīšanai no sniega skaita no brīža, kad sniegs beidzis snigt. | **Latvijas Pašvaldību savienība**(02.10.2020. atzinums Nr.202009/SAN2681/NOS671)3. Lūdzam precizēt Noteikumu projekta 18. punktu, kas nosaka, ka laiku autoceļu brauktuves attīrīšanai no sniega skaita no brīža, kad sniegs beidzis snigt, vai šo normu piemēros arī tad, ja snigs diennakti?  | **Panākta vienošanās saskaņošanas procesā**Skaidrojam, ka, ja snigšana turpinās ilgāk par sešām stundām 24 stundu laikā un sniega kārta biezums pārsniedz 4 cm, tad tie ir uzskatāmi par ārkārtējiem laikapstākļiem, kuru laikā prasību brauktuves attīrīšanai no sniega nav.Visos citos gadījumos, laiku autoceļu brauktuves attīrīšanai no sniega skaita no brīža, kad sniegs beidzis snigt. | 9. Laiku autoceļu brauktuves attīrīšanai no sniega skaita no brīža, kad sniegs beidzis snigt. |
| 7. | 19.Autoceļu vai to posmu sarakstus, kuros norādītas uzturēšanas klases, apstiprina pirms katras vasaras un ziemas sezonas:19.1.valsts autoceļiem – Satiksmes ministrija;19.2.pašvaldības autoceļiem – attiecīgā pašvaldība. | **Latvijas Pašvaldību savienība**(02.10.2020. atzinums Nr.202009/SAN2681/NOS671)1. Izstrādāto noteikumu 19. punktā izvirzītā prasība “Autoceļu vai to posmu sarakstus, kuros norādītas uzturēšanas klases, apstiprina pirms katras vasaras un ziemas sezonas: valsts autoceļiem – Satiksmes ministrija, bet pašvaldības autoceļiem – attiecīgā pašvaldība - ir nesamērīga, jo pašvaldību autoceļu tīklā satiksmes intensitāte pārsvarā ir konstanta. Tā mainās, taču ne tik būtiski, lai būtu lietderīgi katru gadu veikt satiksmes uzskaites mērījumus. Turklāt pašvaldības ceļu tīkls pārsvarā sastāv no autoceļiem ar nesaistīto segumu un no nofrēzēta asfalta bez saistvielas pievienošanas izbūvētam segumam, kurām, atbilstoši izstrādātajiem noteikumiem, neatkarīgi no satiksmes intensitātes, nosakāma “D” vai atsevišķos gadījumos “C” uzturēšanas klase. | **Panākta vienošanās saskaņošanas procesā** Iebildums atsaukts |  |
| 8. | 25.Autoceļam vai tā posmam ar saistīto segumu uzturēšanas klasi nosaka atkarībā no vidējās transportlīdzekļu satiksmes intensitātes:25.1.“A” uzturēšanas klasi, ja intensitāte ir lielāka par 1000 transportlīdzekļiem diennaktī;25.2.“B” uzturēšanas klasi, ja intensitāte ir no 500 līdz 1000 transportlīdzekļiem diennaktī;25.3.“C” uzturēšanas klasi, ja intensitāte ir no 100 līdz 499 transportlīdzekļiem diennaktī;25.4.“D” uzturēšanas klasi, ja intensitāte ir mazāka par 100 transportlīdzekļiem diennaktī.26.Autoceļam vai tā posmam ar nesaistīto segumu un no nofrēzēta asfalta bez saistvielas pievienošanas izbūvētam segumam uzturēšanas klasi nosaka atkarībā no vidējās transportlīdzekļu satiksmes intensitātes:26.1.“C” klase, ja intensitāte ir lielāka par 100 transportlīdzekļiem dienā;26.2.“D” klase, ja intensitāte ir līdz 100 transportlīdzekļiem diennaktī. | **Latvijas Pašvaldību savienība**(02.10.2020. atzinums Nr.202009/SAN2681/NOS671)4. Neatbalstām Noteikumu projekta 25. punkta redakciju.  Pamatojums: autoceļu uzturēšanas klases tiek noteiktas tikai pēc transportlīdzekļu skaita, bet netiek ņemts vērā sabiedriskā transporta, t.sk. skolēnu pārvadājumi (šiem autoceļiem būtu jāpiešķir C uzturēšanas klasi), līdz ar to lūdzu papildināt punktu ar nosacījumu “gadījumā, ja pa autoceļu notiek sabiedriskā transporta kustība, tad tā uzturēšanas klase nevar būt zemāka par “C””, (tas pats attiecas uz Noteikumu projekta 26. punktu).**Durbes novada dome**(01.10.2020. atzinums Nr.2.1.4/1374 e)3. Pašvaldība iebilst pret Noteikumu projektu 25.punktu.Pamatojums: autoceļu uzturēšanas klases tiek noteiktas tikai pēc transportlīdzekļu skaita, bet netiek ņemts vērā sabiedriskā transporta, t.sk. skolēnu pārvadājumi (šiem autoceļiem būtu jāpiešķir C uzturēšanas klasi), līdz ar to lūdzu papildināt punktu ar nosacījumu “gadījumā, ja pa autoceļu notiek sabiedriskā transporta kustība, tad tā uzturēšanas klase nevar būt zemāka par “C””, (tas pats attiecas uz Noteikumu projekta 26.punktu).  | **Panākta vienošanās.**Skatīt noteikumu 4. punkta redakciju un anotācijas I sadaļas 2. punktu, kas papildināts ar skaidrojumu par iespēju autoceļa pārvaldītājam noteikt augstākas prasības šajos noteikumos minēto darbu veikšanai, veikt preventīvas darbības, kā arī papildus šajos noteikumos minēto darbu veikšanai, veikt citus autoceļu un tā kompleksā ietilpstošu būvju vai sistēmu uzturēšanas darbus, lai nodrošinātu drošus sabiedriskā transporta un tajā skaitā skolēnu pārvadājumu, kā arī lai nodrošinātu piekļuvi izglītības un ārstniecības iestādēm institūcijām. | Precizēts noteikumu projekta 4. punkts un anotācijas I sadaļas 2. punkts.4. Lai nodrošinātu satiksmes drošību, autoceļa pārvaldītājs var noteikt augstākas prasības šajos noteikumos minēto darbu veikšanai, veikt preventīvas darbības, kā arī papildus šajos noteikumos minēto darbu veikšanai, veikt citus autoceļu un tā kompleksā ietilpstošu būvju vai sistēmu uzturēšanas darbus.16. Autoceļam vai tā posmam ar saistīto segumu nosaka:16.1. “A” klasi, ja satiksmes intensitāte ir lielāka par 1000 transportlīdzekļiem;16.2. “B” klasi, ja satiksmes intensitāte ir no 500 līdz 1000 transportlīdzekļiem;16.3. “C” klasi, ja satiksmes intensitāte ir no 100 līdz 499 transportlīdzekļiem;16.4.“D” klasi, ja satiksmes intensitāte ir mazāka par 100 transportlīdzekļiem. |
| 9. | 33.Autoceļa posms, kurā atrodas satiksmei bīstama bedre, 3 stundu laikā jāapzīmē ar 112.ceļa zīmi "Nelīdzens ceļš" un citām nepieciešamajām ceļa zīmēm. | **Latvijas Pašvaldību savienība**(02.10.2020. atzinums Nr.202009/SAN2681/NOS671)5. Noteikumu 33. punktā noteiktā prasība, ka “Autoceļa posms, kurā atrodas satiksmei bīstama bedre, 3 stundu laikā jāapzīmē ar 112. ceļa zīmi "Nelīdzens ceļš" un citām nepieciešamajām ceļa zīmēm.” ir neizpildāma prasība, kā arī tā ir pretrunā ar Ceļu satiksmes likuma 38. panta 2. daļu, kurā ir noteikts, ka “Satiksmes organizācijas tehnisko līdzekļu izvietošanu, uzstādīšanu un noņemšanu veic ceļa pārvaldītājs atbilstoši saskaņotajai projekta dokumentācijai vai saskaņojot ar Latvijas Valsts ceļiem. Saskaņojums par satiksmes organizācijas tehnisko līdzekļu izvietošanu, uzstādīšanu un noņemšanu attiecas uz atbilstību standartiem ceļu satiksmes drošības jomā.” Prakse liecina, ka pēc LVC procedūras ir skaidri zināms, ka 3 stundu laikā, pat teorētiski, nav iespējams no LVC saņemt jebkādu saskaņojumu. Tātad, ja SM vēlas virzīt šo MK noteikumus redakciju, tad vispirms vai arī vienlaicīgi ir jāveic grozījumi arī Ceļu satiksmes likumā. | **Iebildums ņemts vērā.**Skatīt 24. punkta precizēto redakciju. | 24. Autoceļa posms ar satiksmei bīstamām bedrēm jāapzīmē ar Ceļu satiksmes noteikumos noteikto 112. ceļa zīmi "Nelīdzens ceļš" un citām nepieciešamajām ceļa zīmēm. |
| 10. | 43.Uz autoceļiem ar noteiktu “C” uzturēšanas klasi nesaistītu segumu profilēšanu un planēšanu pēc ziemas sezonas veic līdz 10.maijam. | **Durbes novada dome**(01.10.2020. atzinums Nr.2.1.4/1374 e)4. Pašvaldība iebilst pret Noteikumu projekta otro reiz 43.punktu “*Uz autoceļiem ar noteiktu “C” uzturēšanas klasi nesaistītu segumu profilēšanu un planēšanu pēc ziemas sezonas veic līdz 10.maijam*”Pamatojums: nav saprotams kāda nozīme šim nosacījumam. Kurzemes reģionā bieži vien profilēšana un planēšana jau jāveic marta mēnesī, kas pēc Noteikumu projekta vēl ir ziemas sezonā. | **Panākta vienošanās saskaņošanas procesā**Skaidrojam, ka ziemas sezona atbilstoši noteikumu projekta 2.7. apakšpunktam ir noteikta no 16. oktobra līdz 15. aprīlim, tamdēļ profilēšanas veikšana martā neatbilst noteikumu prasībām, taču norādām, ka atbilstoši noteikumu projekta 4. punktā noteiktajam, lai nodrošinātu satiksmes drošību, autoceļa pārvaldītājs var noteikt augstākas prasības šajos noteikumos minēto darbu veikšanai, veikt preventīvas darbības, kā arī papildus šajos noteikumos minēto darbu veikšanai veikt citus autoceļu un tā kompleksā ietilpstošu būvju vai sistēmu ikdienas uzturēšanas darbus. |  |
| 11. | **2.7. Prasības autoceļa ceļu zemes nodalījuma joslas uzturēšanai** | **Latvijas Pašvaldību savienība**(02.10.2020. atzinums Nr.202009/SAN2681/NOS671)7. Noteikumu projekta sadaļā 2.7. ”Prasības autoceļu zemes nodalījuma joslas uzturēšanai”. Aicinām iekļaut punktu, kurš paredzētu, apdzīvotās vietās kurās ir LVC pārraudzībā esoši ceļi, (ciemos, ciematos) zāli pļauj divas reizes sezonā neatkarīgi no ceļa klases. Ir nepieņemami, ka pašvaldības savu ceļu posmos šo apjomu veic, taču LVC pārziņā esošie ceļu posmi netiek kopti.  | **Panākta vienošanās saskaņošanas procesā**Iebildums atsaukts |  |
| 12. | 64.Autoceļa ar noteiktu “D” uzturēšanas klasi brauktuves attīrīšana no sniega jāveic vismaz divas reizes ziemas sezonā.65.Autoceļa ar noteiktu “E” uzturēšanas klasi brauktuves attīrīšana no sniega jāveic vismaz reizi ziemas sezonā | **Latvijas Pašvaldību savienība**(02.10.2020. atzinums Nr.202009/SAN2681/NOS671)8. Nav atbalstāma 64. un 65. punktu iekļaušanu Noteikumu projektā.  Pamatojums: Ja autoceļi, kuriem noteikta “D” un “E” uzturēšanas klase, tiks tīrīti 2 reizes (D klase) un 1 reizi (E klase) ziemas sezonā, tad sabiedrībai netiks nodrošināti, piemēram, izglītības pakalpojumi, veselības pakalpojumi u.c. nepieciešamie pakalpojumi.**Durbes novada dome**(01.10.2020. atzinums Nr.2.1.4/1374 e)5.Pašvaldība neatbalsta 64. un 65. punktu iekļaušanu Noteikumu projektā. Pamatojums: Ja autoceļi, kuriem noteikta “D” un “E” uzturēšanas klases tiks tīrīti 2 reize (D klase) un 1 reizi (E klase) ziemas sezonā, tad sabiedrībai netiks nodrošināti, piemēram, izglītības pakalpojumi, veselības pakalpojumi u.c. nepieciešamie pakalpojumi.**Latvijas Pašvaldību savienība**(01.12.2020. atzinums Nr.202009/SAN2681/SP1636/NOS830)Latvijas Pašvaldību savienība ir atkārtoti izvērtējusi precizēto Ministru kabineta noteikumu projektu “Noteikumi par valsts un pašvaldību autoceļu ikdienas uzturēšanas prasībām un to izpildes kontroli” un informē ka tā iebilst pret 64. un 65. punktu iekļaušanu Noteikumu projektā. Ņemot vērā visai savdabīgos 2021. Valsts budžeta apakšprogrammas 23.06.00 “Valsts autoceļu uzturēšana un atjaunošana izveidošanas pamatprincipus”, kurā paredzēts ievērojams finanšu līdzekļu samazinājums, nepastāv nekādas garantijas, ka Valsts vietējie autoceļi tiks uzturēti pienācīgā līmenī . Tādējādi pastāv risks, ka valsts vietējo autoceļu apjoms ar E un D klases uzturēšanas klasi var ievērojami pieaugt, kā rezultātā palielināsies autoceļu apjoms, kas negarantēs sabiedrībai pieejamus pakalpojumus izglītības un veselības pakalpojuma jomā.  | **Panākta vienošanās.**Skatīt noteikumu 4. punkta redakciju un anotācijas I sadaļas 2. punktu, kas papildināts ar skaidrojumu par iespēju autoceļa pārvaldītājam noteikt augstākas prasības šajos noteikumos minēto darbu veikšanai, veikt preventīvas darbības, kā arī papildus šajos noteikumos minēto darbu veikšanai, veikt citus autoceļu un tā kompleksā ietilpstošu būvju vai sistēmu uzturēšanas darbus, lai nodrošinātu drošus sabiedriskā transporta un tajā skaitā skolēnu pārvadājumu, kā arī lai nodrošinātu piekļuvi izglītības un ārstniecības iestādēm institūcijām.**Iebildums atsaukts** ar 2020.gada 8.decembra e-pasta vēstuli: LPSAtz\_IUD\_081220.docx un papildināta anotācija. | Precizēts noteikumu projekta 4. punkts un anotācijas I sadaļas 2. punkts.4. Lai nodrošinātu satiksmes drošību, autoceļa pārvaldītājs var noteikt augstākas prasības šajos noteikumos minēto darbu veikšanai, veikt preventīvas darbības, kā arī papildus šajos noteikumos minēto darbu veikšanai, veikt citus autoceļu un tā kompleksā ietilpstošu būvju vai sistēmu uzturēšanas darbus. |
| 13. | 80.Ja autoceļu ikdienas uzturēšanu, pamatojoties uz līgumu, veic komersants, tad autoceļa pārvaldītājs ne retāk kā reizi trīs mēnešos pārbauda komersanta darbības atbilstību šajos noteikumos noteiktajām prasībām, tostarp personāla kvalifikācijas atbilstību, tehnisko nodrošinājumu, darba organizāciju un pielietotā materiāla kvalitātes atbilstību. | **Durbes novada dome**(01.10.2020. atzinums Nr.2.1.4/1374 e)6.Pašvaldība neatbalsta 80. punktu esošajā redakcijāPamatojums: šis punkts nav piemērojams pašvaldībām, jo vairāku komersantu bāzes atrodas ārpus novada, līdz ar to tiks izmantoti lieki līdzekļi pārbaudot komersantu bāzes, jākontrolē mūsuprāt ir darbu kvalitāte. | **Iebildums ņemts vērā.**Skatīt 73. punkta precizēto redakciju. | 73. Ja valsts autoceļu ikdienas uzturēšanu, pamatojoties uz līgumu, veic komersants, tad valsts akciju sabiedrība "Latvijas Valsts ceļi" ne retāk kā reizi trīs mēnešos pārbauda komersanta darbības atbilstību šajos noteikumos noteiktajām prasībām, tostarp personāla kvalifikācijas atbilstību, tehnisko nodrošinājumu, darba organizāciju un pielietotā materiāla kvalitātes atbilstību. |
| 14. | Noteikumu projekts | **Latvijas Pašvaldību savienība**(02.10.2020. atzinums Nr.202009/SAN2681/NOS671)9. Diskutējama ir autoceļu “E” uzturēšanas klases ieviešanu.**Durbes novada dome**(01.10.2020. atzinums Nr.2.1.4/1374 e)2. Pašvaldība neatbalsta autoceļu “E” uzturēšanas klases ieviešanu.Pamatojums: jo tādējādi ir izvairīties no pienācīgas autoceļu uzturēšanas. | **Panākta vienošanās saskaņošanas procesā**Noteikumu projekta redakcija paredz autoceļu ikdienas uzturēšanas “E” klases ieviešanu, kuru autoceļa īpašnieks var noteikt autoceļam vai tā posmam, kura segas konstrukcija nolietošanās dēļ nevar nodrošināt augstākām autoceļa uzturēšanas klasēm atbilstošu prasību izpildi. Šādiem autoceļiem vai to posmiem, kuriem segas konstrukcija ir nolietojusies, lai nodrošinātu satiksmes drošību un būves saglabāšanu to nav iespējams izdarīt, veicot autoceļu uzturēšanas darbus, bet gan ir jāveic seguma atjaunošana, kas ir būvniecības darbs un ārpus autoceļu ikdienas uzturēšanas darbu tvēruma.Papildus norādām, ka ceļa pārvaldītājs var nenoteikt autoceļu ikdienas uzturēšanas “E” klasi nevienam autoceļam vai tā posmam. |  |
| 15. | Noteikumu projekts | **Latvijas Pašvaldību savienība**(02.10.2020. atzinums Nr.202009/SAN2681/NOS671)6. Noteikumos vajadzētu precizēt vairākkārt lietoto terminu autoceļa “kilometrāža”. | **Iebildums ņemts vērā.**Vārda “kilometrāža” vietā lietots termins “posma sākuma un beigu adrese”. | Skatīt precizēto 6.1, 6.2 apakšpunktu un 74.2. apakšpunkta redakciju. |
| 16. | Noteikumu projekta 2.pielikums | **Latvijas Pašvaldību savienība**(02.10.2020. atzinums Nr.202009/SAN2681/NOS671)10. Lūdzam precizēt pielikumus.2. pielikums: Apgaismes stabu un to stiprinājumu elementu bojājumi jānovērš 1 mēneša laikā. Tas varētu attiekties uz vasaras sezonu, bet ziemas - 2 nedēļu laikā;  | **Iebildums ņemts vērā.** | Papildināts 3. pielikums ar 9. punktu. |
| 17. | Noteikumu projekta 3.pielikums | **Latvijas Pašvaldību savienība**(02.10.2020. atzinums Nr.202009/SAN2681/NOS671)3. pielikums: Autoceļa brauktuve jānokaisa ar pretslīdes materiālu un uz autoceļa brauktuves sasalušā vai piebrauktā sniegā jāizveido rievas- "C" klasei nav noteikts izpildes laiks. Priekšlikums- izpilde ne vēlāk kā 3 nedēļu laikā, jo pa "C" klases vietējiem autoceļiem kursē pasažieru autobusi, Nav norādīti izpildes termiņi horizontālā marķējuma atjaunošanai uz A un B klases ceļiem. | **Iebildums ņemts vērā.**Skatīt noteikumu 4. punkta redakciju un anotācijas I sadaļas 2. punktu, kas papildināts ar skaidrojumu par iespēju autoceļa pārvaldītājam noteikt augstākas prasības šajos noteikumos minēto darbu veikšanai, veikt preventīvas darbības, kā arī papildus šajos noteikumos minēto darbu veikšanai, veikt citus autoceļu un tā kompleksā ietilpstošu būvju vai sistēmu uzturēšanas darbus, lai nodrošinātu drošus sabiedriskā transporta un tajā skaitā skolēnu pārvadājumu, kā arī lai nodrošinātu piekļuvi izglītības un ārstniecības iestādēm institūcijām. | Precizēts noteikumu projekta 4. punkts un anotācijas I sadaļas 2. punkts.4. Lai nodrošinātu satiksmes drošību, autoceļa pārvaldītājs var noteikt augstākas prasības šajos noteikumos minēto darbu veikšanai, veikt preventīvas darbības, kā arī papildus šajos noteikumos minēto darbu veikšanai, veikt citus autoceļu un tā kompleksā ietilpstošu būvju vai sistēmu uzturēšanas darbus. |

|  |  |
| --- | --- |
| Atbildīgā amatpersona |    |

Tālivaldis Vectirāns

|  |
| --- |
| (par projektu atbildīgās amatpersonas vārds un uzvārds) |
| Satiksmes ministrijas Autosatiksmes departamenta direktors  |
| (amats) |
| 67 028 300 |
| (tālruņa un faksa numurs) |
| talivaldis.vectirans@sam.gov.lv |
| (e-pasta adrese) |